ხოსე ხერი

ხოსე ენრიკე ხერი ორე (; დ. 13 ნოემბერი, 1986, ლიმა, პერუ) — პერუელი პოლიტიკოსი და იურისტი, რომელიც პერუს პრეზიდენტი 2025 წლის 10 ოქტომბრიდან 2026 წლის 18 თებერვლამდე. პრეზიდენტის თანამდებობის დაკავებამდე 2025 წლის ივლისიდან ოქტომბრამდე იყო რესპუბლიკის კონგრესის პრეზიდენტი, ხოლო 2021 წლიდან რესპუბლიკის კონგრესის წევრი იყო, სადაც ლიმას წარმოადგენდა პარტია „ჩვენ ვართ პერუდან“. ბოლო ათწლეულში პერუს მერვე პრეზიდენტია, ხოლო 38 წლის ასაკში, ის მესამე ყველაზე ახალგაზრდა და პირველი მილენიალია, რომელიც პერუს პრეზიდენტი გახდა.

რესპუბლიკის კონგრესში პირველად აირჩიეს მარტინ ვისკარას შემცვლელად, რომელიც თანამდებობიდან გადააყენეს COVID-19-ის ვაქცინის რიგგარეშედ გაკეთების სავარაუდო მცდელობის გამო. ხერი თანამდებობას ცენტრისტული პარტიის, „ჩვენ ვართ პერუს“ წევრის სიით იკავებდა. 2025 წლის 26 ივლისს აირჩიეს რესპუბლიკის კონგრესის პრეზიდენტად 2025–2026 წლების ყოველწლიური სესიის პერიოდისთვის.

დინა ბოლუარტეს ერთსულოვანი იმპიჩმენტისა და თანამდებობიდან გადაყენების შემდეგ, რომელიც 2025 წლის 10 ოქტომბერს პერუს საპროტესტო აქციების ფონზე მოხდა, ხერიმ პრეზიდენტობა საკანონმდებლო ორგანოს ხელმძღვანელის რანგში დაიკავა. თავის საინაუგურაციო სიტყვაში, ხერიმ პირობა დადო, რომ „დააფუძნებს და უხელმძღვანელებს გარდამავალ, ემპათიურ და ეროვნული შერიგების მთავრობას“ და განაცხადა, რომ ერმა „ომი უნდა გამოუცხადოს დანაშაულს“. 

სქოლიო

კატეგორია:დაბადებული 13 ნოემბერი
კატეგორია:დაბადებული 1986
კატეგორია:პერუს პრეზიდენტები
კატეგორია:XXI საუკუნის პერუელი პოლიტიკოსები